मिगी बी ए गल्ल चंगी नेईं सी बझोंदी जे ए लोक मेरी नानी रिश्तेदार से। में ए गल्ल दिक्खी-परखी दी ऐ जे सक्के-सम्बंधी इक-दूए कन्ने जिन्ना बुरा बरातारा करदे न, नेहा ते सत्त-तरफैन बी नेईं करदे। इक्क-दूए कम्जोरियां ते नखिद्द गल्लां जिन्नियां साढ़े सक्के-सम्बंधियें गी पता हुंदियां उन्नियां भला होर कोई कियां जानी सकदा ऐ ? इस्सै करी ओ रज्जी-रज्जियै इक-दूए दियां भंड्डियां ते बदखोइयां करदे न, ते गल्ला-कत्था इक-दूए कन्ने लड़दे-झगड़दे न।